การทำลายมัสยิดอัฎฎิรอร

การรื้อทำลายหรือการเผา**มัสยิดอัฎฎิรอร ** () หรือ **มัสยิดแห่งความแตกแยก** ได้รับการกล่าวถึงในอัลกุรอาน มัสยิดอัฎฎิรอรเป็นมัสยิดในเมืองมะดีนะฮ์ที่สร้างขึ้นใกล้กับมัสยิดกุบาอ์ และมุฮัมมัดได้อนุมัติในตอนแรก แต่ต่อมาถูกทำลายลงขณะเดินทางกลับจากการเดินทัพสู่ตะบูก ซึ่งเกิดขึ้นในเดือนตุลาคม ค.ศ. 630

ในรายงานที่บรรยายโดยนักวิชาการส่วนใหญ่ มัสยิดแห่งนี้สร้างขึ้นโดย"พวกหน้าไหว้หลังหลอก" (*[[มุนาฟิก]]*) สิบสองคนตามคำสั่งของอะบู อามิร อัลฟาซิก ฮะนีฟที่ไม่เข้ารับอิสลามและสู้รบร่วมกับเผ่ากุร็อยช์ต่อมุสลิมยุคแรกในยุทธการที่อุฮุดในวันที่ 23 มีนาคม ค.ศ. 625 มีรายงานว่าอะบู อามิรเร่งเร้าลูกน้องของเขาให้สร้างฐานที่มั่นและเตรียมกำลังและอาวุธทุกอย่างเท่าที่จะทำได้ ตามที่เขาสัญญาและพูดเป็นนัยแก่พวกเขาว่า เขาจะนำกองทัพที่ได้รับการสนับสนุนจากเฮราคลิอุสเพื่อต่อสู้กับมุฮัมมัดและมุสลิมยุคแรก และเอาชนะคำสอนของท่านด้วยการขับไล่เขาออกจากมะดีนะฮ์ อะห์มัด อิบน์ ยะห์ยา อัลบะลาษุรียังเล่าด้วยว่า ผู้คนที่สร้างมัสยิดอัฎฎิรอร "เพื่อก่อความเสียหาย และเพื่อการนอกรีต และสร้างความแตกแยกต่อบรรดาผู้ศรัทธา" ปฏิเสธที่จะละหมาดในมัสยิดกุบาอ์ โดยอ้างว่ามัสยิดแห่งนี้สร้างขึ้นในสถานที่ที่เคยมีการผูกลาไว้

ตามธรรมเนียมมุสลิม มีผู้ขอให้มุฮัมมัดเป็นผู้นำการละหมาดที่นั่น แต่ได้รับการเปิดเผยโองการในซูเราะฮ์ที่ 9:107 ถึง 110 ด้วยเหตุนี้ มัสยิดจึงถูกเผาทำลาย นับแต่นั้นมา มัสยิดแห่งนี้จึงถูกเรียกเป็น มัสยิดแห่งการต่อต้าน

## รายงาน
อะบู อามิรเป็นฮะนีฟที่ไม่ชอบมุฮัมมัด และมีรายงานว่าเข้าสู้รบในยุทธการที่บะดัร เขาต้องการขับไล่ท่านออกจากมะดีนะฮ์และกำจัดอิสลามให้สิ้นซาก เขายังเข้าร่วมฝ่ายกุร็อยช์ต่อฝ่ายมุสลิมในยุทธการที่อุฮุด ข้อมูลส่วนใหญ่ระบุว่าอะบู อามิรขอความช่วยเหลือจากไบแซนไทน์เพื่อจัดการกับมุฮัมมัด อับดุลลอฮ์ อิบน์ อุบัย ศัตรูของอิสลาม เป้นหลานชายของเขา อะบู อามิรเสียชีวิตใน ฮ.ศ. 9 หรือ 10 ที่ลานของจักรพรรดิเฮราคลิอุส

อัลบะลาษุรีก็กล่าวถึงเรื่องนี้ เขาเล่าว่ามัสยิดแห่งนี้สร้างขึ้นโดยกลุ่มคนที่ปฏิเสธที่จะละหมาดในมัสยิดกุบาอ์ เพราะมัสยิดนั้นสร้างขึ้นในสถานที่ที่ผูกลาไว้ พวกเขาจึงกล่าวว่าพวกเขาจะสร้างมัสยิดอีกแห่งหนึ่งเพื่อให้อะบู อามิรได้นำละหมาด แต่แท้จริงแล้วอะบู อามิรไม่ได้เปลี่ยนไปนับถือศาสนาอิสลาม เขาออกจากมะดีนะฮ์และเปลี่ยนไปนับถือศาสนาคริสต์ เผ่าบะนูอามิรจึงสร้างมัสยิดกุบาอ์ขึ้น และมุฮัมมัดได้นำละหมาดในนั้น แต่เผ่าพี่น้องของพวกเขาคือเผ่าบะนู Ghan อิบน์ เอาฟ์ เกิดความอิจฉาและต้องการให้มุฮัมมัดละหมาดในมัสยิดเช่นกัน พวกเขากล่าวว่า "อะบู อามิรอาจจะผ่านมาที่นี่ระหว่างทางจากซีเรีย และนำพวกเราละหมาด"

## การเผามัสยิดอัฎฎิรอร
### รายลเอียด
เมื่อมุฮัมมัดเดินทางกลับจากตะบูก กลุ่มมุสลิมหยุดที่ Dhu Awan ชาวมุสลิมบางกลุ่มสร้างมัสยิดขึ้นโดยอ้างว่าเป็นที่สำหรับผู้ป่วยและผู้ยากไร้ แต่เนื่องจากข้อมูลที่ได้รับมา ทำให้มุฮัมมัดรู้ว่านั่นเป็นมัสยิดของฝ่ายตรงข้าม ดังนั้นเขาจึงส่งนักรบมุสลิมไปเผาทำลาย กลุ่มคนเหล่านั้นเข้าไปในมัสยิดและจุดไฟเผา

### การวิเคราะห์และการคาดการณ์เกี่ยวกับการเผา
Isma'il Qurban Husayn (ผู้แปลหนังสืออัฏเฏาะบะรี เล่ม 9, Last years of the prophet) คาดการณ์โดยกล่าวในเชิงอรรถที่ 426 ว่าผู้คนเหล่านั้น "น่าจะ" เกี่ยวข้องกับผู้ที่ต้องการสังหารมุฮัมมัดในยุทธการที่ตะบูก แต่อัฏเฏาะบะรีเองไม่ได้กล่าวอ้างเช่นนั้น

William Muir นักบูรพทิศนิยมชาวสกอต ได้กล่าวถึงความคิดเห็นที่ว่า มุฮัมมัดเชื่อว่ามัสยิดแห่งนี้สร้างขึ้นเพื่อสร้างความแตกแยกในหมู่ชาวมุสลิม โดยดึงดูดผู้คนให้ห่างจากมัสยิดอีกแห่งหนึ่งในกุบาอ์ นั่นคือ มัสยิดอัลกุบาอ์ อันเป็นมัสยิดแรกที่สุมลิมสร้างขึ้น

มุฮัมมัด อิบนุ อับดุลวะฮ์ฮาบ อัตตะมีมีกล่าวไว้ในชีวประวัติมุฮัมมัดฉบับย่อของอิบน์ ก็อยยิม อัลเญาซียะฮ์ (ชื่อ ซาดอัลมะอาด) ว่า ผู้คนในเมืองได้เฝ้าดูขณะที่มัสยิดถูกเผา และเขายังใช้เหตุการณ์นี้เพื่อสั่งสอนและยืนยันความเชื่อของเขาว่า การเผาทำลายสถานที่แห่งบาปนั้นเป็นสิ่งที่ได้รับอนุญาตในศาสนาอิสลาม

## อ้างอิง

หมวดหมู่:ชีวิตของมุฮัมมัด
หมวดหมู่:มัสยิดในมะดีนะฮ์
มัสยิดอัฎฎิรอร
หมวดหมู่:การเผามัสยิดในทวีปเอเชีย